**EUSKAL MORFOLOGIA**

**1.Gaia : Atarikoak**

I. Zer da Morfologia ?

II. Morfemak eta beste zenbait termino

III. Hitz jokoak eta hitz berriak

IV. Egitate morfologiko abstraktuagoak

V. Zenbait oinarri

VI. Zer da hitza ?

VII. Hitz motak

VIII. Analisi morfologikorako sarrera

IX. Analisi morfologikorako bi hurbilketa

X. Morfologia hizkuntzalaritzaren beste esparruen artean

XI. Morfologia motak

XII. Lexikoia

**I. ZER DA MORFOLOGIA ?**

* Terminoaren sortzea : Goethe (1749-1832)

*μορφος* ‘forma’*(morfos)*

=> Morfologia : formen azterketa

a) Biologian : izaki bizidunen formaren eta egituraren azterketa adierazten du.

b) Geologian : lur-formen konfigurazioaren eta eboluzioaren azterketa.

c) Hizkuntzalaritzan : hitzen osaeraz arduratzen den hizkuntzalaritzaren adarra da, haien barne-egituraz, eta nola osatzen diren aztertzen duena.

* Nola aztertzen ditugu hitzak ?

Morfemak identifikatuz.

**II. MORFEMAK ETA BESTE ZENBAIT TERMINO**

* **Morfema :**

à Funtzio gramatikala duten hizkuntzaren zati ttipienak dira. (esku, -ko, -a etab.)

à Forma baten eta esanahiaren arteko elkarketa, baina:

a) zenbait morfemak ez dute forma zehatz edo jarraiturik.

b) zenbait morfemak ez dute “esanahirik”.

* **Alomorfo :** Morfema baten gauzatze fonologiko jakina

*-ko* / *-go*

*-re* / *-ren*

*-kin* / *-kilan* / *-ki*

* **Estema**: Oinarri-morfema bat, zeinari beste morfema bat gehitzen zaion. Sinplea ala konplexua izan daiteke.

à Nola analizatu *ongarritsu*?

ON eta GARRI = estema sinpleak

ONGARRI = estema konplexua

* **Erroa**: Estema bat da, baina morfologikoki sinpleak diren unitateentzako erabiltzen da.
* **Afixuak (hizkiak)**: Estemari lotzen zaizkion morfemak.

**à Aurrizkia**: Estemaren aurretik doa.

**à Atzizkia**: Estemaren ondotik doa.

Beste bi afixu mota :

**à Artizkia:** Ez dira ez estemaren hasieran ez bukaeran gehitzen, tartean baizik.

*/sulat/ ‘idatzi’ → /s-um-ulat/ ‘idatzi duen norbait’*

Artizkiek arazo teorikoa dakarte *morfema* terminoaren definizioan, *sulat* morfema apurtzen baitu *-um-*ek.

**à Zirkunfixua**: Bi zati dituen afixua, bata estemaren hasieran, bestea bukaeran. *besar ‘handi’ → ke-besar-an ‘handitasun’*

Artizkiek eta zirkunfixuek morfemaren nozio tradizionala atakan jartzen dute, jarraitutasunik eza baitakarte beraiekin.

* **OHAR GARRANTZITSUA**: morfema baten funtzio gramatikalak konstantea behar du izan.

Ing. *lovely* eta *quickly*. à Bietan *-ly* atzizkia.

Baina bietan atzizki bera ote?

Adjektiboari *-ly* gehitzean, adberbioa sortzen dugu (*quickly*), Izenari gehituta, adjektiboa sortzen dugu (*lovely*).

**III. HITZ JOKOAK ETA HITZ BERRIAK**

* Hiztunak duen morfologiazko ezagutzak hitz jokoak egitea baimentzen du:

*Lertxunditze:* Anduren hitzek euskaltzale askotan duten lilura efektua.

*Letorkizuna*: Geroan gerta lekizukeena.

*Euskaltzuna*: Euskaraz ondo zekien baina gero dena ahaztu zitzaion erdalduna*.*

*Ez- festak*hitz berria da, *ezdeus*, *ezezagun*, *ezgauza* eta halakoen eredura sortua.

* **Morfologia vs sintaxia**: Hitz berriak lehendabiziko aditzea nabarmena da. Perpaus berri bat lehendabizikoz aditzea ez. Hau da morfologiaren eta sintaxiaren arteko alde nabarmen bat.

**IV. EGITATE MORFOLOGIKO ABSTRAKTUAGOAK**

* Irakurri perpaus hauek

Sagar bat jaten dut egunero.

Bi sagar jaten ditut egunero

Konparatu perpaus hauekin

I eat an apple a day.

I eat two apples a day.

Como una manzana al día.

Como dos manzanas al día.

Adibide hauekin zerbait ikasi dugu euskarazko numero morfologiari buruz. Zein da, bide batez, euskarazko pluralgilea? Ba ote halakorik?

* Denboraren markatzeari buruz ere antzeko gogoetak egin ditzakegu :

Etxera joan naiz.

Etxera joan nintzen.

Konparatu txinerazko hauekin:

“Gaur etxera joan”.

“Atzo etxera joan”.

Txineraz, euskaraz ez bezala, testuinguruaren arabera egin daiteke denboraren zehaztapena.

**V. ZENBAIT OINARRI, ABIAPUNTURAKO**

* Hizkuntzak definizioz dira ezberdinak bata bestearekiko.
* **hizkuntzak vs. Hizkuntza**

“Hizkuntza” H-rekin, Chomskyren “Universal Grammar” delakoarekin lotuko genuke.

“hizkuntzak” h-rekin, hizkuntza partikularrei egiten die erreferentzia.

Teoria/analisi morfologikoak à deskripzio morfologikoan oinarrituak behar dute.

Morfologia egiteko à hizkuntzetatik abiatzea egokiena.

Era berean, H-ren teoria bat behar dugu, deskripzio partikularrak horretan nola egokitzen diren ikusteko.

* Morfologia hizkuntzen alor beregaina da.

Zer egin vietnamiera bezalakoa hizkuntzekin?

Vietnamierak ez du morfologikoki konplexua den hitzik.

à Ondorioa: morfologia ez da beharrezko, aski dugu fonologiarekin eta sintaxiarekin.

Guk, hemen, ez dugu hala uste.

Latinezko hitz klaseak, deklinabideak, morfologiaren bidez baizik ezin dira azaldu.

à Morfologiak, hori bai, beste alorrekin (sintaxiarekin, fonologiarekin) elkarreragite nabarmenak ditu.

**VI. ZER DA HITZA ?**

* **Hizkuntza :** unitate multzo bat + arau sorta bat (unitateak konbina daitezen)

à Unitate horien artean, HITZAK ditugu.

* **IRIZPIDE ORTOGRAFIKOA** :

à Bereizita idazten dugun oro da hitz

⚠ Arazoak ⚠

Hizkuntza beraren barnean:

*hitz egin* vs. *hitzeman*

*hatz egin vs. atzeman*

Hizkuntzatik hizkuntzara arauak alda daitezke. Alemanieraz, hitz elkartuak lotuta idazten dituzte:

*Rheindampfshifffahrtsgesellschaftskapitänsstellvertreter*

Tradizio grekolatinoan oinarritzen da gure tradizioa. Baina oso hizkuntza ezberdinak dira gurea eta haiena!

* **IRIZPIDE FONETIKO/FONOLOGIKOA**
* Hitzak unitate fonologiko izan ohi dira.

Hitza da azentuaren esleitzearen gunea.

* Egiptoko arabieraz, azken hiru silabetako batean.

Polonieraz, azkenaurrekoan edo azken-hirugarrenean.

Frantsesez, beti azken silaban.

* Termino berri bat: ***klitikoa***

Klitikoek ez dute beregaintasun fonologikorik.

Ondoko hitzen batean bermatu behar dira.

Beste hitz baten egitura prosodikoan integratu behar dira.

à Ondorioz, klitikoek eragina dute azentuaren posizioan.

* + Greziera modernoan, azken hiru silabetako batean behar du egon azentuak:

o ánthropos ‘gizon-a’

o ánthropòs mas ‘gure gizon-a’

Grezieraz, hitz fonetiko bakar gisa funtzionatzen du hitza + klitiko segidak

* + Zubereraz, azentu paroxitonoa da arau.

*lágün*

*lagǘna*

*lagǘnak*

*lagǘn bat*

**baina** *lagünék*

Klitikoak sintaktikoki hitz bereiziak dira.

Baina ezin dute bakarrik joan.

Ondoko hitzaren egitura prosodikoari lotu behar zaizkio.

* Beste bi termino :

***Proklitikoak***: hartzailearen aurretik doaz (*ba-*).

***Enklitikoak***: hartzailearen ondotik doaz (*ere*).

* ***Hitz fonologikoa :*** soinu segida bat da unitate moduan funtzionatzen duena, batez ere

azentuari dagokionez.

Ing. *with the friend*

Eusk. *lagunarekin*

à Biak ala biak dira hitz fonologiko bakarra, bereiz idatzi ala ez.

Beste aukera bat da etenaren arabera bereiztea hitz fonologikoa.

Bi elementuren artean etena egin badaiteke, hortxe dugu hitza non hasi/bukatzen den.

Hau bereziki baliagarria da tradizio idatzirik gabeko hizkuntzen kasuan.

* **IRIZPIDE SINTAKTIKOA**
* Behin-behineko definizio bat: Hitza da sintaxiaren unitaterik ttikiena

Perpausak osatzen dira hitzak modu jakin batzuetan konbinatuz.

⚠ Arazoak ⚠

Har dezagun perpaus hau:

Mikelek eztul egin du. à Mikel-ek = [[Mikel]N -k]ERG

Hitza ote da *-k*? Baina sintaxiaren unitate bat da, ezta?

Zuhaitz sintaktikoan toki jakin batean dago.

Gainera, ordenatze printzipio zenbait jarraitu behar ditu *-k* honek. (*\*\*k-Mikel*)

Esaten badugu sintaxiak ez dituela arautzen item linguistiko guztien ordenatzeak, hitzena bakarrik… berriro aurkitzen gara *hitza* definitu beharrean.

**à *Hitza* :** bakarrik egon daitekeen unitaterik ttikiena.

* ***Forma askeak :*** Bakarrik egoteko gaitasuna duten hitzak

***Forma lotuak :*** Bakarrik ezin egon daitezkeenak.

Noiz etorriko zara? *Bihar*

Zuk egin duzu hori? *Bai*.

Norena da liburu hori? *\*\*Nire*

⚠ Arazoak ⚠

Bakarrik ezin egon daitezkeen zenbait forma hiztunek hitz gisa identifikatzen dituzte.

Norena da liburu hau? *\*\*Nire*.

Zer egin duzu? *\*\*Ezer*. (??)

*Nire* ezin bakarrik egotearen arrazoia sintaktikoa da, ez morfologikoa.

Genitibozko izenordaina da, eta determinatzaile sintagma baten barrenean behar du egon, izen batekin, edo artikulu batekin.

*Aske* eta *lotu* bezalako nozioak ez dira, beraz, beti fidagarri.

Bestalde, zer egin honelakoekin?

Piperrekin ala piperrik gabe nahi duzu?

à Nola erantzun dezakezue? *gabe* / *-kin.* (???)

***Hitz gramatikala edo hitz morfosintaktikoa :***

Hitz beraren forma ezberdinak, testuinguru sintaktikoaren araberakoak.

*laguna*, *lagunak*, *lagunarekin*…

à hitz beraren agerraldiak dira, baina ez dira hitz bera.

Hitz beraren hitz gramatikalak dira.

Hitz gramatikalak dira, orobat: *eta*, *edo*…

* **HIZTASUNA NEURTZEKO TEST ENPIRIRIKOAK**
* ***Elementuen arteko hurrenkera finkoa***

*birmoldagarri* à *\*\* moldabirgarri*, *\*\*garribirmolda*

à Erabat ez-gramatikala suertatzen da.

Sintaxian ez da hala gertatzen.

*Ikusten dudana jaten dut ~ Jaten dudana ikusten dut*

à Esanahia aldatzen da, baina gramatikala izaten segitzen du.

Sintaxian ere ezin da nolanahizka hitzordena aldatu, ingelesez behintzat.

Baina badira hizkuntzak perpaus bateko hitzak hurrenkeraz aldatzeko arazo handirik ez dutenak (euskaraz eta latinez, adibidez), hurrenkera nahiko librea da.

Ez dago hizkuntzarik, ordea, morfemak hola alda ditzakeenik hurrenkeraz.

* ***Bereizezintasuna eta integritatea***

***Bereizezintasuna* :** Hitzak ezin dira zatitu, material segmentala edo bestelakoa txertatuz. ***Integritatea* :** Prozesu sintaktikoak ezin zaizkie hitz zatiei aplikatu.

Neska hura, etxe inguruan ikusi baikenuen.

\*\*Ezin- da –ezkoa.

\*\*Jan- zein gelatan lan egiten duzu?

à Irizpide hauek, bereizezintasunak eta integritateak, azaltzen dute *jangela*, *ezinezko*, *mutilzahar* bezalako hitz elkartuak hitz bakarra direla.

Mutil zahar eta atsegina da.

Mutil zaharrago bat etorri da eskolara.

Oso mutil zaharra etorri da eskolara.

\*\*Oso mutilzaharra da.

à *Mutilzahar*-en barreneko elementuetako bat *zahar* adjektiboa izanagatik, ezin dugu *oso* adberbio erabili *mutilzahar* izena modifikatzeko.

* ***Azentua :***

Ez zuen ezkondu nahi izan eta mutilzáhar geratu zen.

Mutíl záhar bat etorri da gaur eskolara.

* **HITZAREN DEFINIZIOA**
* Hitza da hizkuntzaren unitaterik ttikiena, errealitate estralinguistiko bati dagokiona (edo errealitate horiei dagokien harremanari), eta ezaugarri formal batzuk dituena (akustikoak, morfemikoak), bai izatez (testuingurutik independiente) edo potentzialki. (Kramsky 1969)

2 gako :

* + hitza da hizkuntzaren unitaterik ttikiena
  + hitza modu *independentean*, *beregainean* ager daitekeen osagaia da

à **LABURTUZ :**

***Hitza***(ikusi ditugu nozio honen arazoak): morfologiaren unitate maximoa.

***Morfema*:** analisi morfologikoaren unitate minimoa da.

**VII. HITZ MOTAK**

* **EDUKI HITZAK**

Esanahia dute objektuak, gertakariak, eta kontzeptu abstraktuak izendatzen dituzten neurrian.

Testuinguru zehatzetakoak, edo dialekto partikular, etniko, edo lurralde bati loturiko ezaugarri diren neurrian markatuak izan daitezke.

Informazioa daramate hizkuntzaren erabiltzaileen sentimendu eta jarrerez.

* **FUNTZIO HITZAK**

Sortzen dute egitura gramatikala.

Hizketatik funtzio hitzak kentzen baditugu, zaila litzateke asmatzea zein den mezua

à hizketa funtzio hitz kendu zail asmatu mezu

Funtzio hitzak klase itxia osatzen dute. Ez da preposizio berririk sortzen.

* **BI KATEGORIATAKO HITZAK**

Kategoria lexikoak: izenak, aditzak, izenondoak eta aditzondoak dira.

à Esanahi bat dutenak dira (*lagun*, *etorri*, *luze*, etab.)

Kategoria funtzionalak/gramatikalak: kasu-markak, preposizio/postposizioak, atzizkiak, denbora-markak, menderagailuak, etab.

à Harreman gramatikalak adierazten dituzte (*-a*, *-re*, *-kin*, *-ela*, aditzetako *-n* lehenaldikoa, *-t* pertsona-marka, etab.).

* **LEXEMAK**

Bereizketa bat gehiago behar dugu, hitz gramatikalak eta lexemak bereizten lagunduko gaituena.

samur1: [adj] ‘goxo’

samur2: [adj] ‘haserre’

Bikote honetan, hitz fonologiko beraren agerraldiak dira, baina esango dugu lexema ezberdinak direla.

Lexema bat da hitz bat forma eta esanahi jakin bat dituena.

Haren forma alda daiteke testuinguru sintaktikoaren arabera.

à Adibidez: *txakurra* eta *txakurrak* lexema beraren, txakur lexemaren forma gramatikalak dira.

Lexemak letra larriz, edo maiuskula txikiz adierazten dira.

Letra larriz lexemari ematen zaion izen hori, eskuarki zitazio forma izan ohi da.

à Ingelesez hala da, baina euskaraz hala ote? etxe, baina zitazio forma *etxea*. Aditzen zitazio formak are aldakorragoak dira.

Bide batez, aurreko adibideetan, ***homofonoak*** edo ***homonimoak*** ditugu, soinu bera baina loturarik gabeko esanahiak dituztenak.

etxea

etxeak

etxeek

etxeen

à Hauetako bakoitza hitz fonologiko ezberdina da. Baina hitz gramatikal ezberdinak ere badira. Baina maila batean, denak dira hitz beraren agerraldiak, eta inork ez du espero horietako bakoitzak hiztegi batean sarrera izatea.

Lexema ez da forma bakarra, forma multzo bat baizik.

Lexema baten forma gramatikal guztiak biltzen dituen multzoa ***paradigma***da.

Lexemaren izen hori, letra larriz ematen dugun hori, lexemaren estema lexikoa izan ohi da.

Estema lexiko hau da hitz berriak sortzeko erabiltzen dena.

ETXE lexema: aurreko forma gramatikalak izan ditzake, baina ETXE da estema gisa erabiltzen dena, eratorriak sortzeko: *etxe-zulo* dugu (ez *etxeak-zulo*).

Har dezagun JOAN lexema (*noa*, *zoaz*, *doa*... forma gramatikalak dituena). Lexema berriak sortzeko, *joanak*, *joan-etorriak*... forma hori erabiltzen da.

Har dezagun IZAN lexema (*naiz*, *nintzen*...). Lexema berriak sortzeko, *izangai*, *izaki*, *izana*, etab.

à Gutxitan sortzen dira hitz berriak hitz jokatuetatik. Adibiderik?

Badira hizkuntzak estema lexiko bat baino gehiago dutenak. Latinez adibidez, *can-* ‘kantatu’ estema lexikala du (*cano* ‘kantatzen dut’). Baina badu *cant-* estema lexikala ere (partizipiala), adibidez *cant-* + *-or* egile hitzean, *cantor* ‘kantari’.

Lexema bat (liburu, etxe, joan, eta) hitz bat da.

Esanahi edo funtzio gramatikal jakin bat du (‘elkarri lotzen diren orrialde idatziak, azalez estaliak’, edo ‘maila gramatikal bereko elementuak lotzen dituen elementua’).

***Lexemak.*** Laburbilduz :

Normalean, bere zitazio formaren bidez adierazten da, baina bere forma alda daiteke, testuinguru sintaktikoaren arabera.

Lexema, beraz, objektu abstraktu bat da, ez hitz jakin bat, baizik hitz gramatikalen multzo bat.

**Morfema :** esanahia edo funtzio gramatikala duten hizkuntzaren zati txikienak dira.

**Estema :** oinarri-morfema bat, zeinari beste morfema bat gehitzen zaion.

**Erroa :** estema sinple.

**Afixu :** estema bati gehitzen zaizkion morfemak.

**Lexema :** da hitz bat forma eta esanahi jakin bat dituena. Hitz gramatikalen multzoa ere bada.

**VIII. ANALISI MORFOLOGIKORAKO SARRERA**

* **ANALISI MORFOLOGIKO ANALITIKOA ETA SINTETIKOA :**

***Analitikoa :*** hitzak zatitzearekin dago lotua, 20 mendeko amerikar hizkuntzalari estrukturalistekin lotua. Ezinbestean, ordura arte ezezagunak ziren hainbat hizkuntza aztertu behar izan baitzituzten.

***Sintetikoa :*** “hainbat puska ditut hemen. Nola jarri elkarrekin?”. Aurresuposatzen du zatiak zein diren badakigula. Honek galdera egiten du: “Nola sortzen ditu hiztun batek gramatikalki konplexuak diren hitzak, hala behar dituenean?”.

Hiztunek ere erabiltzen dituzte bi bideok :

Analisia erabiltzen dute, sekula entzun gabeko hitz konplexu bat zatitan zatitzeko eta ulertzeko.

Sintesia darabilte, berriz, aurrez existitzen diren zatiak erabiltzen dituztenean hitz berriak sortzeko.

* **HATSARRE ANALITIKOAK :**

***1 Hatsarrea :*** beren agerraldi guztietan esanahi bera eta soinu-forma bera duten formak, morfema beraren adibideak dira.

*Handien, politen, zaharren.*

à Morfema morfema egiten duen ezaugarrietako bat da behin baino gehiagotan agertzen dela, eta ondorioz hiztunak identifika dezaketela, esanahi bat emanez.

***2 Hatsarrea :*** esanahi bera duten baina soinu forma ezberdina duten formak, morfema beraren agerraldiak izan daitezke, baldin eta bere distribuzioa ez baldin bada gainjartzen.

à Toponimiako *-eta* / *-keta*. Morfema bera, ala bi morfema?

***3 Hatsarrea :*** Morfema guztiak ez dira segmentalak.

*run / ran*

*speak / spoke*

à Morfema ote da hau? Ala prozesu bat da? Halako adibideekin, hatsarre honek arazoak ditu.

***4 Hatsarrea* :** Morfema batek zero alomorfoa izan dezake, baldin eta zero ez den alomorfoa baldin badu.

*fish / fish*

*sheep / sheep*

à Euskaraz zer egiten dugu absolutiboarekin? Benetan morfema da?

**IX. ANALISI MORFOLOGIKORAKO BI HURBILKETA**

1. ***Item-eta-antolaketa :*** hizkuntza = elementu multzoa + horiek agertzen diren patroiak.

Hitzak analizatzeko kezkatik garatua, hitzak morfematan (= itemak) zatitzeko.

Morfologia da morfema hauen antolaketa egitura/hurrenkera jakin baten arabera.

*laguna*, beraz, *lagun* eta *-a* morfemen kateatzetik dator.

1. ***Item-eta-prozesua :*** itemek ez dute status beregaini, patroien eraikiduratik azaltzen dira.

Hitz konplexuak = hitz sinpleen gainean prozesuek operatzearen emaitza.

*laguna* sortzen da *lagun* lexemari ‘egin definitu’ funtzioa/operazioa aplikatuz.

Hau bereziki erabilgarria da *lagune*, *mendie* eta *etxea* alderatzen baditugu: prozesua bakarra da ‘egin definitu/artikuludun’, eta /-a/ segmentua gehituko zaio, zeina modu ezberdinetan gauzatzen den testuinguruaren arabera. Baina funtzioa bat eta bakarra da.

**=>** Ia erabat baliokide dira bi ikuspegi hauek, eta modu batean adierazten dena, bestean ere adieraz daiteke. Kontua da *item* gisa zer definitzen dugun.

Zer egin, adibidez, morfologia substraktibo edo kenketazkoarekin?

Taula. Papago hizkuntzako aditzen aspektua.

|  |  |
| --- | --- |
| **Aspektu inperfektiboa** | **Aspektu perfektiboa** |
| *him* ‘ibiltzen’ | *hi*: ‘ibili’ |
| *hi:nk* ‘zaunka egiten’ | *hi:n* ‘zaunka egin’ |
| *gatwid* ‘disparatzen’ | *gatwi* ‘disparatu’ |
| *‘elpig* ‘zuritzen’ | *‘elpi* ‘zuritu’ |

Azken kontsonantea kenduz sortzen da perfektiboa. Hori nola adierazi Item-eta-antolaketa hurbilketarekin?

* **ATZIZKITZEA BI EREDUETAN**

Item-eta-prozesu ikuspegiaren barrenean, funtzio honek egileak sortzen ditu aditzetatik:

X]A -tzaile]I

*ekin*]A *tzaile*]I

*aldatu*]A *tzaile*]I

*egokitu*]A *tzaile*]I

*gogortu*]A *tzaile*]I

Lexemak sortzen dituen funtzio honek hiru alderdi ditu:

***Fonologikoa*:** funtzioak segmentu segida batzuk hartu, eta /tzaile/ atzizkia gehitze die.

***Sintaktikoa* :** funtzioak aditz batetik izena sortzen du.

***Semantikoa* :** aditz batetik egile bat sortzen du.

Adibide hauetan, fonologia, sintaxia eta semantikoa *aditiboa* da, *gehiketazkoa*.

Segida foniko bat gehitzen dugu,

Egitura sintaktikoa gehitzen dugu (kategoria lexikala),

Informazio semantikoa gehitzen dugu.

à Informazio zaharra ere gordetzen da, aditzaren forma eta esanahia gordetzen da (atzizkia gehituta).

Gehiketazko funtzio hauek erraz eramaten dira item-eta-antolaketa eredura.

à Egile-izenak bitan zatitu ditzakegu, eta gero berriro elkarri lotu:

[Egile-izena = aditza + *-tzaile*]

* **AFIXU GABEKO FENOMENOAK ETA ITEM-PROZESU EREDUA**

Badira afixurik gabeko eratorpen edo fenomeno morfologikoak.

|  |  |
| --- | --- |
| **Aditza** | **Izena** |
| *overflów* | *óverflow* |
| *condúct* | *cónduct* |
| *rejéct* | *réject* |
| *convíct* | *cónvict* |

Hauetan, prozesu gisa defini dezakegu hauen arteko harremana, ‘azentu aldaketa’ funtzioaren bitartez.

Gure artean ez dira garrantzitsuak halako prozesuak, baina beste hizkuntza batzuetan bai.

Dinka hizkuntza Nilotikoan, bokal kontrasteak aberatsak dira:

bokal laburra, luzeagoak, luzeak;

goiko tonoa (v́), beheko tonoa (v̀) eta beheranzko tonoa (v̂) izan dezakete.

à Morfologian etekina ateratzen zaio honi guztiari.

Dinka (Agar dialektoa) aditz paradigma: *bò̤k* ‘bota, jaurti’

|  |  |
| --- | --- |
| **Estemak** | **Zein hitz gramatikaletan agertzen den** |
| bò̤k | Ø, 2SG |
| bó̤ok | Non-topical subject |
| bɔ̤̀ɔk | 1SG |
| bò̤ok | 3SG |
| bó̤k | 1PL, 3PL, PASS |
| bɔ̤́k | 2PL |
| bô̤ok | PASS:CT |

**X. MORFOLOGIA HIZKUNTZALARITZAREN BESTE ESPARRUEN ARTEAN**

* **FONETIKA/FONOLOGIAK** hotsen berri ematen digu: haien izaera eta nola konbina daitezkeen.

Fonologiaren oinarrizko unitatea: fonema.

* **MORFOLOGIAK** esaten digu nola konbinatzen diren oinarrizko hots kate horiek, hitzak, hitz berriak osatzeko.

Morfologiaren oinarrizko unitateak: lexema eta morfema.

* **SINTAXIAK** esaten digu nola konbina daitezkeen hitz horiek elkarren artean.

Sintaxiaren oinarrizko unitateak: sintagma eta perpausa.

**XI. MORFOLOGIA MOTAK**

* **MORFOLOGIA FLEXIBOA** (inflexio morfemak)

Adb: LAGUN → *lagun****a***, *lagun****ak***, *lagun****ei***;

Adb:ETORRI → ***na****tor*, ***ze****torr****en***.

Hitz mota jakin baten berezko ezaugarriak (generoa/numeroa),

Harreman sintaktikoak (komunztadura),

Perpaus mailako ezaugarriak (denbora/aspektua), etab.

à Baina *laguna* eta *lagunak* , *zetorren* eta *dator*, ez dira hiztegi batean agertuko.

Perpausaren egiturak agintzen du forma gramatikal hauen erabileran.

Inflexioa gauzatzeko moduetako bat dira atzizkiak.

Izan lexemaren forma gramatikalak dira *naiz*, *haiz*, *zara*, *gara*...

Oso ohikoa da izan lexemak hainbat estema izatea, hots, irregularra izatea, edo, bestela esateko, paradigman erro supletiboak izatea:

ing. be (*am*, *is*, *are*, *been*, *being*)

gazt. ser(*soy*, *eres*, *es*, *somos*...)

* **ERATORPEN MORFOLOGIA** (morfologia lexikoa, deribatiboa)

Hitz berriak osatzeko prozeduren berri ematen digu.

Adb: *luze* → *luzagarri*, *maite* → *maitasun*, *argi* → *argiki*

Hitz ezberdinak sortzen dira: *luze* eta *luzagarri* ezberdinak dira kategoria aldetik.

Hiztegi batean biek dute aukera hitz beregain eta bereizi gisa agertzeko.

**Elkarketa** eratorpen mota berezi bat da, bi lexemaren edo gehiagoren konbinaziotik lexema berria sortzen baitu.

* **ATZIZKI BIDEZKO ERATORPENA/DERIBAZIOA**

Izenetik izenera: **arrain** + -tegi, auto + **biografia**

Aditzetik aditzera: bir + **moldatu**, ber + **egin**

Adjektibotik adjektibora: gorri + -kara, berde + -ska

Izenetik adjektibora: zorri + -tsu

Aditzetik izenera: egin + -le, jo + -tzaile, ekin + -men

Adjektibotik adberbiora: fin + -ki, goxo + -ki

Lexema eraketa (*lexeme formation*) eta hitz eraketa (*word formation*) terminoak erabili izan dira eratorpenerako.

Guk lehena hobetsiko dugu, “hitz eraketa” terminoa erabili izan baita inflexio eta eratorpenerako, edo morfologiarako, oro har.

* **ERATORPENAREN ETA INFLEXIOAREN ARTEKO ALDEAK**

a) Flexioak produktibitate automatikoa du; eratorpen lexikoan murriztapen gehiago dago.

Inflexiozko morfologia kategoria jakin bateko hitzei aplika dakieke aski modu askean eta automatikoan.

Edozein izen hartu, eta *-ak* jarrita hitz morfologiko bat sortuko duzu (*etxeak*, *zorriak*, *lagunak*...);

*-tsu* eratorpen atzizkia hartuta, ezin gauza bera egin (*zorritsu*, *iletsu* bai, baina *\*\*laguntsu*, *\*\*etxetsu* ez)

b) Flexioan ez da kategoria aldaketarik:

*etorri* aditza flexionatzen dugu (adib. *nator*) eta aditz bat dugu.

Eratorpenean kategoria aldaketa gerta daiteke: *luze* izenondoa dugu, eta deribazio edo eratorpenez *luzatu* aditza dugu; hitz berri bat sortu dugu.

c) Flexioan ez dago esanahi aldaketarik: *mutil* → *mutila*, *mutilak*, *mutilaren*.

Eratorpenean, esanahiaren aldetiko ñabardura gehiago egon daiteke, adib. *mutilzar* (*mutilzarra* ez da ezinbestean ‘mutil zahar’ bat).

*Zorri* eta *zorritsu* ez dira esanahikide, antzeko esanahia badute ere.

d) Hurrenkera: flexioa sintagmaren “kanpoan” egon ohi da.

Adb. *maite* + *-tasun*, eratorpenez *maitasun* dugu; flexio marka “kanporago” ezartzen da, *maitasun-ak*.

Japonierazko aditzak adibide:

|  |  |
| --- | --- |
| **Inperfektiboa** | **Perfektiboa** |
| tabe-ru  jan- IMP  ‘jaten du’ | tabe-ta  jan- PERF  ‘jan zuen’ |
| tabe-sase- u  jan-ARAZ-IMP  ‘janarazten du’ | tabe-rare- ta  jan-ARAZ-PERF  ‘janarazi zuen’ |

Orokortze honek gehienetan funtzionatzen du, baina badira salbuespenak munduko hizkuntzetan.

Bada joera flexio markak “kanporatzeko”:

*norabait* → *nonbaitera*, *norabaitera*; *nonbait* → *nonbaiten*;

*ez dut nahi* → *ez du nahit* (umeen hizkera test ona da halakoak ikusteko);

*inork ez* → *iñobesek* (Bergarako hizkeran entzuna).

honixe → honexeri

horrelakoxe → horrelaxeko

norknahi / norknahik / nornahik

nork bera / nork berak / norberak

e) Flexioa ezinbestekoa da egitura sintaktikoan. Sintaxiak determinatzen du inflexioa, baina ez eratorpena.

f) Lexema eratorriak lexikoian gorde daitezke, baina forma flexionatuak ez (salbuespenak salbuespen).

Era berean, eratorri asko unean-unean sortzen dira, sekula lexikoian gorde gabe.

=> Alde horiek gorabehera, inflexioak eta eratorpenak har dezaketen forma morfologikoa antzekoa da.

Hizkuntza askotan, aurrizki, atzizki edo baliabide ez segmentalen bitartez gauzatzen dira biak ala biak.

Bien arteko aldea ez da hainbeste formazkoa, funtziozkoa baizik: zer egiten duten eta zer dioskuten.

**XII. LEXIKOIA**

***Lexikoia :*** hitz zerrenda, eta hizkuntzalariek erabiltzen dute hiztegi mentala adierazteko.

Galdera da: zer dago zehazki hiztegi mental horretan? Bi ikuspegi nagusi:

1) Baudoin de Courtenay (1845-1929). Lexikoia da morfema zatiezinen zerrenda.

2) Bloomfield (1933). Forma arbitrarioen edo irregularren zerrenda.

***Arbitrarietatea :*** Saussure, euskaldun batek ikasi behar du /eguski/-k eguzkiari egiten diola erreferentzia, gaztelaniadun batek /sol/-ek gauza berari erreferentzia egiten dion bezala.

→ Akatsa: bi ikuspegiak berdinak direla pentsatzea. Forma irregular eta arbitrario guztiak zatiezinak direla.

→ Hizkuntza perfektua balitz, ados, forma irregular/arbitrario oro litzateke zatiezin.

→ Baina ebidentzia handia dago morfologikoki konplexu diren hitzak lexikoiaren parte direla.

Ingelesezko adibide bat :

*- says* adizki jokatuak ingelesdunen lexikoian egon behar du.

- Zergatik? *says* irregularra delako, salbuespena delako “gehitu /-z/ aditzaren estemari 3. pertsonako orainaldiko adizkia sortzeko” arauarena.

- Ingeles hiztun batek memorizatu beharra du *say*-ren 3. pertsonako formak ez duela arau segitzen.

- Bestela esateko, bere lexikoian gorde behar du informazio hori.

- Baina *says* forma sinplea da, ala konplexua? Arazorik gabe esan dezakegu konplexua dela, bi zati dituelako, estema bat, eta ongi identifikatzen den 3. pertsonako atzizki bat.

Euskarazko adibideak :

* INFLEXIOA LEXIKOIAN:

*aitaren* → izenlagun gisa analizatuko genuke, genitibozko sintagma gisa, eta *aita* + *-a-ren* analizatu. Baina izena ere bada, ezta?

*goseak* → Hau nola analizatuko genuke? *gose* + *-ak* erg sg, ezta? Baina ‘goserik’ adierazteko erabiltzen da.

*egiteko* → helburuzko perpaus jokatugabe gisa analiza dezakegu (*egin* + *-te* + *-ko)*. Baina izena ere bada: ‘lan’.

*edateko* → helburuzko perpaus jokatugabe gisa analiza dezakegu (*edan* + *-te* + *-ko)*. Baina izena ere bada, ‘edari’.

*jateko* → helburuzko perpaus jokatugabe gisa analiza dezakegu (*jan* + *-te* + *-ko)*. Baina izena ere bada: ‘janari’.

* ERATORPENA LEXIKOIAN:

*txapeldun* → Hitz eratorri arrunt gisa analizatuko genuke, *txapel* izena eta *-dun* atzizkiarekin. Baina ‘irabazle’ esanahia ere badu.

* IZEN SINTAGMA OSOAK LEXIKOIAN:

*jaungoiko* → I + izenlagun analizatu genezake *jaun* eta *goiko*.

Baina hurrenkera ezohikoak berak esaten digu hor beste zerbait dagoela,

Lexikalizatua dagoke. ‘jainko’ esanahiarekin.

* LEXIKOIAN MEMORIZATZEN DIREN BESTE ELEMENTU BATZUK

Hitz elkartu zenbait: *mutilzahar* (*mutxurdin*); bere osagaietatik ezin da, berez, esanahia ondorioztatu.

Esapideak: *dagokionez*, *kosta ahala kosta*, *hautsak harrotu*...

Atsotitzak: *Zozoak beleari ipurbeltz. Otsoa non aipa, han gerta.* *Asto joan, eta mando etorri*

Izen bereziak: *Ingrid Bergman*, *Ozeano Barea*

Azterketa psikolinguistikoek erakutsi digute nola hitz konplexuak ere, aski maiztasunez entzunez gero, lexikoian zerrendatzen direla.

Laburbilduz :

Lexikoia: ezagutzen dituzun formen zerrenda.

Lexikoia = memoria linguistikoa.

Lexikoia ezin da izan bakarrik elementu morfologikoen, morfemen zerrenda.

Forma irregularrak ere biltegiratzen dira, nolabait ezin aurreikusizkoak direnak, formaz zein esanahiz.

à Uste okerra: lexikoia = gramatikaren morfologia. Gure ustez, batetik hiztegi mentala dugu, bestetik hitzak sortzeko eta analizatzeko mekanismoak.